色日放送:櫻木心菜 白滑卜卜脆
日本寫真界近年人才輩出,除咗有好多身懷極品巨乳嘅優質大波妹登場,亦有好多年方18嘅青春美少女為觀眾展現陽光活力,好似櫻木心菜就係其中一位喇!今日大家一齊嚟感受吓阿妹嘅青春光芒及其白滑美胴體啦!
剝殼雞蛋
如果近期大家有去日本旅行,亦有去到當地嘅便利店,又咁啱有留意店內嘅書籍貨架,應該唔難發現多本雜誌嘅封面都係由兩位青春玉女霸佔,一個係菊地姬奈,另一個就係川道沙羅,而呢兩位玉女今年仲未夠20歲,青春嫩口之餘,仲上圍飽滿誘人,搵佢哋做封面女郎的確係吸盡男士們嘅眼球!不過,相信未來嘅封面之戰,應該會多一個競爭對手,佢就係今年18歲卜卜脆嘅櫻木心菜喇!
心菜青春俏麗又可愛,五官仲相當標致,相當有星味,睇落仲有少少似後生時候嘅女星菅野美穗添!而身材方面,雖然唔算係豐滿型,但係纖巧得嚟又有凹凸感充滿線條美,而且全身肌膚猶如剝殼雞蛋一樣咁白滑,令吸睛度大大提升!
跳唱皆精
雖然心菜只有18歲,但佢嘅演出經驗唔係一張白紙,原來喺6年前,亦即係佢12歲嘅時候就已經踏足舞台,當時佢係男女混合跳唱組合「DAN JYO」嘅成員。雖然組合發展未夠3年就宣告解散,但係心菜好快就加盟到另一個組合繼續表演,就係10人女子組合「私立惠比壽中學」,暱稱「蝦中」,同另一隊AV女優組合「惠比壽麝香葡萄」係冇關係嘅。
由於心菜跳唱皆精,又生得靚女,所以好快就成為組合當中最亮眼嘅一位成員,之後仲獲雜誌邀請拍攝水着寫真,就係咁,佢展開咗寫真工作,同時發展得相當順利,除咗做雜誌封面女郎外,最近仲推出埋首本個人寫真集《edenここなの時間》。提到呢本寫真集亦別具意義,因為今次嘅主題係畢業旅行,寓意心菜喺畢業之後展開人生新一頁,未來喺演藝及寫真事業上會有突破。
Profile
年齡:18歲
身高:5呎4吋
三圍:33C-23-33
社交網站
櫻木心菜會將自己嘅生活點滴以及工作情報喺社交網上分享,大家想了解心菜多啲,又想緊貼佢嘅工作實況,就要多啲留意佢嘅社交網站喇!